open-index/open-wikipedia-markdown huggingface dataset:
Deeper Than Rap

**Deeper Than Rap** – trečiasis amerikiečių reperio Rick Ross studijinis albumas, išleistas 2009 m. balandžio 21 d. Jam pristatyti išleisti keturi singlai: „Mafia Music“, „Magnificent“, „All I Really Want“ ir „Maybach Music 2“, o dainas kartu atlieka tokie atlikėjai, kaip Kanye West, Lil Wayne ir Nas.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 1585 tūkstančiai kopijų ir jis debiutavo pirmojoje „Billboard 200“ reitingo vietoje, tampant trečiuoju atlikėjo įrašu, pasiekusiu šią viršūnę.

## Dainų sąrašas

## Kūrybinė grupė

* Rick Ross – vokalas
* Musa „Milk“ Adeoye – viešieji ryšiai
* David L. Anderson II – klavišiniai
* J.D. Anderson – būgnai
* Chris Athens – garso dizainas
* Alexander Bethune – viešieji ryšiai
* Adam Beyrer – garso inžinerija
* Leslie Brathwaite – garso suvedimas
* Robin Thicke – vokalas
* Foxy Brown – vokalas
* Josh „Redd“ Burke – viešieji ryšiai
* Kevin Cates – prodiusavimas
* Marcus Coleman – elektronikos programavimas
* Kevin Cossom – pritariamasis vokalas, prodiusavimas
* Ben Diehl – garso inžinerija
* Anthony Gallo – garso inžinerija
* Tom Gardner – garso inžinerija pagalba
* Latonya „Tone Trezure“ Givens – dainų tekstai, vokalas
* Javon Greene – viešieji ryšiai
* Jay Jones – bosinė gitara
* Terese Joseph – viešieji ryšiai
* Justice League – prodiusavimas

* David Karmiol – gitara, vokalo efektai
* K.C. – vokalas
* Kali Khaled – projekto vadovas, viešieji ryšiai
* Giancarlo Lino – garso suvedimo pagalba
* Ted Lucas – projekto vadovas
* Magazeen – vokalas
* Jonathan Mannion – fotografijos
* Deborah Mannis-Gardner – teisininkė
* The Monarch – prodiusavimas
* Dave Pensado – garso suvedimas
* Lasim Richards – trombonas
* Rashawn Ross – trimitas
* Rick Ross – projekto vadovas
* The Runners – prodiusavimas
* TaVon Sampson – meninė kryptis, dizainas
* Ray Seay – garso suvedimas
* Derrick Selby – garso inžinerija
* Chris „Tricky“ Stewart – prodiusavimas
* Shakir Stewart – projekto vadovas
* Jeff „Supa Jeff“ Villanueva – garso inžinerija, garso redagavimas
* Kris Yiengst – meninė kryptis, fotografijos

## Išnašos
Numan Kurdić

**Numan Kurdič** (; g. 1999 m. liepos 1 d.) – Bosnija ir Hercegovinos futbolininkas, gynėjas.

## Karjera
Žaidė įvairiuose klubuose gimtoje Bosnijoje. Karjerą pradėjo FK Sarajevo. 2020 m. nuomos pagrindais perleistas FK Novi Pazar (Serbija). 2021 m. paskolintas FK Kukësi (Albanija).

2022–2023 m. sezone atstovavo RWDM, tačiau nuomos pagrindais perleistas FK Novi Pazar (Serbija).

2023–2024 m. atstovavo Araz-Naxçıvan (Azerbaidžanas).

### Kauno Žalgiris
2024 m. rugpjūčio 9 d. pranešta, kad atstovaus „Kauno Žalgirio“ klubui.

2024 m. rugpjūčio 17 d. debiutavo A lygos rungtynėse prieš Marijampolės „Sūduvą“. Kauniečiai pirmavo 1-0 po Viliaus Armanavičiaus įvarčio, o marijampoliečiai išlygino rezultatą (1-1). Susitikimas baigėsi esant lygiam rezultatui 1-1. Bosnis žaidė visas rungtynes.

2024 m. gruodžio 5 d. Kauno Žalgirio oficiali svetainė paskelbė, kad atsisveikino su penkiais legionieriais. 2024 m. A lygoje futbolininkas sužaidė penkerias rungtynes ir atliko vienintelį rezultatyvų perdavimą.

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai, įvertinimai
;  su FK Kauno Žalgiris
*  **Trečioji vieta (1):** 2024 m.

## Išnašos

## Nuorodos
* alyga.lt svetainė
* SOCCERWAY
* Tranfermarkt 
* lietuvosfutbolas.lt
* Globalsportsarchive
Makinis

**Makinis** () – miestas Jungtinėse Amerikos Valstijose, Teksase, Dalaso–Fort Vorto aglomeracijoje, įsikūręs 51 km į šiaurę nuo Dalaso, prie rytinės Trinčio upės ištakos. Kolino apygardos centras. Plentai į Dalasą, Šermaną, Grinvilį, Dentoną. Tai daugiausia miegamasis Dalaso ir Plano priemiestis. Yra miesto parkas, beisibolo stadionas, golfo aikštynai.

2020 m. 52,5 % miesto gyventojų buvo baltieji, 17,1 % – lotynoamerikiečiai, 12,6 % – afroamerikiečiai, 12,2 % – azijiečiai, 4,6 % – mišrios kilmės.

## Istorija
Makinis įkurtas 1848 m. ir pavadintas Teksaso nepriklausomybės deklaracijos signataro Kolino Makinio garbei (jo gimtasis namas atkeltas į miesto parką). Miestas nuo 1894 m. Makinis pradėjo sparčiai augti XX a. pab., ir 2017 m. buvo trečias sparčiausiai augantis JAV miestas.

## Šaltiniai
Teksarkana (Teksasas)

**Teksarkana** () – miestas Jungtinėse Amerikos Valstijose, šiaurės rytų Teksase, Arkanzaso pasienyje, priešais Teksarkanos miestą Arkanzase. Didžiausias Būvio apygardos miestas. Plentų ir geležinkelių mazgas (į Dalasą, Šrivportą, Litl Roką, Fort Smitą), Teksarkanos oro uostas yra Arkanzaso pusėje. Nors formaliai abiejų Teksarkanos miestų riba eina centriniu prospektu, ir abu miestai turi atskirą savivaldą, faktiškai miestas yra vientisas. Medienos apdirbimo, maisto, popieriaus, mašinų, padangų gamybos pramonė.

Veikia koledžas (nuo 1927 m.), Teksaso A&M universiteto Teksarkanos skyrius (nuo 1971 m.), krašto muziejus, renesansinis Pero teatras, čia augusio regtaimo muziko Skoto Džoplino atminimo lenta.

2020 m. 48,5 % miesto gyventojų buvo baltieji, 37,5 % – afroamerikiečiai, 8,5 % – lotynoamerikiečiai, 4,5 % – mišrios kilmės, 2,0 % – azijiečiai, 0,5 % – indėnai.

## Istorija
Teksarkana įkurta 1874 m. prie Kairo–Fultono ir Teksaso–Ramiojo vandenyno geležinkelių sankirtos. Pavadinimas – šalia susikertančių Teksaso, Arkanzaso ir Luizianos valstijų pavadinimų abreviatūra.

## Šaltiniai
Del Rijas

**Del Rijas** (, ) – miestas Jungtinėse Amerikos Valstijose, pietvakarių Teksase, 233 km į vakarus nuo San Antonijo, Meksikos pasienyje, šalia Rio Grandės upės, priešais Siudad Akunjos miestą Meksikoje. Val Verdės apygardos centras. Praeina San Antonijo–El Paso geležinkelis, plentai į Laredą, El Pasą, San Andželą, tiltas į Siudad Akunją. Yra oro uostas. Šalia įsikūrusi Loglino karinių oro pajėgų bazė. Į vakarus nuo miesto sudarytas Amistado tvenkinys, veikia hidroelektrinė. Tranzitinis, prekybinis, turistinis centras. Apylinkėse vystoma gyvulininkystė.

Veikia Pietvakarių Teksaso jaunimo koledžo, Sul Roso valstybinio universiteto skyriai.

2020 m. 83,8 % miesto gyventojų buvo lotynoamerikiečiai, 13,1 % – baltieji, 1,1 % – afroamerikiečiai, 0,9 % – mišrios kilmės, 0,7 % – azijiečiai.

## Istorija
Apie 1675 m. ispanų misionieriai čia įsteigė San Felipe del Rijo misiją, kurią netrukus sugriovė indėnai. Dabartinė gyvenvietė įsteigta 1872 m., o 1883 m. pavadinimas sutrumpintas į Del Riją. Apygardos centras nuo 1885 m., miestas nuo 1911 m.

## Šaltiniai
Makalenas

**Makalenas** () – miestas Jungtinėse Amerikos Valstijose, pietų Teksase, Rio Grandės slėnyje, Meksikos pasienyje, priešais Reinosos miestą. Didžiausias Hidalgo apygardos miestas. Yra upių, oro uostai, praeina Panamerikos plentas (tiltas į Reinosą), geležinkelis į Braunsvilį. Maisto (daugiausia vaisių, daržovių perdirbimo), siuvimo, naftos ir gamtinių dujų perdirbimo, poligrafijos pramonė, medicinos įrangos gamyba. Apylinkėse plėtojama drėkinamoji žemdirbystė (citrinmedžiai, daržovės, medvilnė, gėlės). Turizmas. Žiemos kurortas. Svarbus tranzitinis prekybos centras. Yra meno ir mokslo, Hidalgo apygardos istorijos muziejai.

2020 m. 86,7 % gyventojų buvo lotynoamerikiečiai, 9,2 % – baltieji, 2,5 % – azijiečiai, 0,6 % – afroamerikiečiai, 0,6 % – mišrios kilmės.

## Istorija
Makalenas įkurtas 1905 m. ir pavadintas čia rančą įsteigusio škoto Džono Makaleno garbei. Miestas nuo 1911 m. Išaugo XX a. 9-ajame dešimtmetyje pradėjus plėtoti prekybą su Meksika.

## Šaltiniai
AS Olympic Mahina

**Association Sportive Olympic Mahina**, o trumpiau vadinamas **Olympic Mahina** – Taičio futbolo klubas.

## Istorija
Futbolo ekipa rungtyniavo aukščiausioje šalies lygoje. 

## Laimėjimai
;  Tahiti Ligue 1
:  **Čempionai (0):** –

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai atstovavę Taičio nacionalinei komandai
*  
; užsieniečiai
*  

## Išnašos

## Nuorodos
* 
* [ Transfermarkt]
* Globalsportsarchive
Alpainas (Teksasas)

**Alpainas** () – miestas Jungtinėse Amerikos Valstijose, vakarų Teksase, slėnyje tarp Deiviso ir Glaso kalnų, 306 km į pietryčius nuo El Paso. Brusterio apygardos centras. Geležinkelių mazgas (linijos į El Pasą, Laredą, Čihuahua, Dalasą), plentai į Del Riją, Van Horną, Fort Deivisą, Stiudi Bjutą. Verčiamasi gyvulininkyste, išplėtotas turizmas (apylinkėse yra Didžiojo vingio nacionalinis parkas, Deiviso kalnų valstijos parkas, Makdonaldo observatorija, Fort Deiviso istorinis paminklas, įvairios apleistos auksakasių gyvenvietės). Aukštikalnių kurortas. Veikia Sul Roso valstybinis universitetas.

2020 m. 48,7 % miesto gyventojų buvo lotynoamerikiečiai, 44,1 % – baltieji, 2,6 % – mišrios kilmės, 2,4 % – afroamerikiečiai, 1,3 % – azijiečiai.

## Istorija
Alpainas įkurtas 1882 m., nutiesus geležinkelį. Pradžioje vadintas Osbernu, Marfiviliu, o 1888 m., suteikus miesto teises, pervadintas į Alpainą. Apygardos centras nuo 1887 m. Miestas plėtojosi kaip avių ir galvijų auginimo centras, nuo 1917 m. pradėjo augti įkūrus pedagoginį koledžą. Vėliau į Alpainą ir apylinkes pradėjo keltis turtingi pensininkai.

## Šaltiniai
Pučiamieji priebalsiai

**Pučiamieji priebalsiai**, arba **frikatyviniai priebalsiai** ( 'trinti'), **spirantai** – priebalsiai, susidarantys siauru kanalu leidžiant orą tarp dviejų vienas arti kito esančių kalbos padargų. Šiuo atveju gali būti priartinta apatinė lūpa prie viršutinių dantų, kaip tarinat [f], užpakalinė liežuvio dalis prie minkštojo gomurio, kaip tarinat [x], arba liežuvio šonai prie krūminių dantų, kaip tariant valų kalbos priebalsį [ɬ].

Ypatingas pučiamųjų pogrupis – sargieji priebalsiai (sibiliantai, stridentai). Tariant sargųjį priebalsį oras taip pat leidžiamas siauru kanalu, bet drauge liežuvis išriečiamas išilgai, kad oras išeitų pro dantų kraštus. Sargiųjų priebalsių pavyzdys – [s], [z], [ʃ], [ʒ].

## TFA sąrašas
Tikėtina, kad esama daugiau aspiruotųjų, murmamųjų ir sunosintų pučiamųjų nei parodyta lentelėje. ⟨s̄ ṣ ŝ⟩ – ne TFA žymėjimas.





## Išnašos
Alpainas

**Alpainas** ( 'alpiškas, alpinis') gali reikšti:
* Alpainas – miestas JAV, Teksase;
* Alpainas – miestas JAV, Jutoje;
* Alpainas – miestelis JAV, Vajominge;
* Alpainas – gyvenvietė JAV, Kalifornijoje;
* Alpaino apygarda – JAV, Kalifornijoje.
San Antonijus (upė)

**San Antonijus** () – 390 km ilgio upė Jungtinėse Amerikos Valstijose, centriniame Teksase. Prasideda San Antonijaus centre ir teka į pietryčius per valstiją. San Antonijus įteka į Gvadalupės upę.

## Istorija
Pirmą kartą rašytiniuose šaltiniuose ši upė buvo paminėta 1535 m., kai ją savo ekspedicijų metu aplankė ispanų keliautojas Alvaras Nunjesas Kabesa de Vaka. 1691 m. šią upę San Antonijaus vardu Šv. Antano Paduviečio garbei pavadino pirmasis valstijos gubernatorius Domingas Teranas de los Rijosas.

Teksaso revoliucijos metu 1935–1936 m. šalia upės įvyko keletas svarbių mūšių.

Kiekvienų metų balandžio mėnesį San Antonijaus mieste vyksta festivalis, kurio metu upe vyksta paradai ir yra renkamos lėšos labdarai.

## Galerija

San Antonio River from Mill Bridge.jpg|
San Antonio Texas River Walk St Marys Street.JPG|
San Antonio River in Floresville, TX IMG_2644.JPG|
San Antonio River between Poth and Dewees.jpg|
San Antonio River in Goliad, TX IMG 0999.JPG|


## Šaltiniai
Virpamieji priebalsiai

**Virpamieji priebalsiai** – priebalsiai, kuriuos tariant vienas iš aktyviųjų kalbos padargų (liežuvis arba liežuvėlis) virpa dėl praeinančios iškvepiamo oro srovės. Lietuvių kalboje taip tariami kietasis [r] ir mikštasis [rʲ], susidarantys dėl priekinės liežuvio dalies virpėjimo.

Paprastai virpamieji priebalsiai išgaunami 2-3 plaktelėjimais, bet gali būti tariami 5-iais plaktelėjimais ar net daugiau, jei geminuojama. Vis dėlto virpamieji priebalsiai gali būti tariami ir vienu plaktelėjimu. Nors vieno plaktelėjimo virpamieji panašūs į vienadūžius priebalsius, vienadūžiai priebalsiai nuo virpamųjų skiriasi tuo, kad jie tariami sutraukiant raumenis, o ne iškvepiant oro srovę.

## [[TFA]] sąrašas
Dvigubuose skliausteliuose įrašyti priebalsiai sutinkami tik garsų pamėgdžiojimuose.

}
| 
|  
| 
| 
!
|  
!
|- align=center
! Afrikatos
| 
| 
| 
| 
| 
| 
!
| 
!
| 
|- align=center
! Nosiniai
|
|
|
| 
|
|
!
|
| ()
!
|- align=center
! Šoniniai
| ()
| colspan=7|((r̼̊))
! colspan=2|
|- align=center
! Ejektyviniai
| colspan=8|(())
! colspan=2|
|}


## Išnašos
Rovinų mūšis (1282)

**Rovinų mūšis (1282 m.)** – mūšis, vykęs 1282–1283 m. žiemą tarp Krokuvos kunigaikščio Lešeko Juodojo kariuomenės ir Lenkijoje plėšikavimo žygį vykdžiusios LDK kariuomenės.

Po nesėkmingos ekspedicijos 1282 m. rudenį ir jotvingių pralaimėjimo prie Narevo upės, tų pačių metų žiemą lietuviai surengė atsakomąjį žygį į Lenkiją. Per pietinės Palenkės Lukovo miškus (lenk. *Lasy Łukowskie*) Lietuvos pajėgos pasiekė Sandomiežo kunigaikštystę.

Kelią jiems pastojo Mažosios Lenkijos kariuomenė, vadovaujama kunigaikščio Lešeko Juodojo. Abi kariaunos susitiko prie Rovinų kaimo į šiaurės rytus nuo Liublino. Mūšį laimėjo Krokuvos kunigaikštystės pajėgos. Šiame mūšyje jos sėkmingai panaudojo atsitraukimo imitaciją, suardžiusią lietuvių rikiuotę.

Tai buvo pirmasis iš keturių su didžiuoju kunigaikščiu Daumantu siejamų LDK žygių į Lenkiją. Pirmoji nesėkmė neprivertė Daumanto keisti savo politikos, todėl laikoma, kad pralaimėjimas prie Rovinų lemtingų pasekmių neturėjo.

## Bibliografija

* (LT) Baranauskas, Tomas, *Garuozos mūšis: šaltiniai ir interpretacijos*. Joniškis, 2017.
* (LT) Baranauskas, Tomas, Mūšiai viduramžių Lietuvos istorijoje, Lituanistica, 2020. T. 66. Nr. 3(121), Lietuvos mokslų akademija, 2020, p. 157–188,

* (DE) Bitschin, Conrad. Fortsetzung zu Peter von Dusburgs Cronik. Heraugegeben von Max Toeppen. *Scriptores rerum Prussicarum*. Leipzig, 1866, Bd. 3, S. 472–506.
* (PL) Krakowski, Stefan. Region kielecki jako teren najazdów drugiej połowie XIII wieku. *Rocznik Muzeum Świętokrzyskiego*, 1973, t. 8, s. 183–208.
* (PL) Stanisław Krakowski *Polska w walce z najazdami tatarskimi w XIII wieku*, wyd. MON 1956, str.209-210
* (PL) Paszkiewicz, Henricus. *Regesta Lithuaniae: ab origine usque ad Magni Ducatus cum Regni Poloniae unionem*. T. 1: Tempora usque ad annum 1315 complectens. Varsoviae, 1930.

## Išnašos
Skardieji priebalsiai

**Skardieji priebalsiai** – priebalsiai, tariami įtemptomis, virpančiomis balso klostėmis. Tariant šiuos priebalsius, be šlamesio, dalyvauja balsas. Lietuvių kalboje, įskaitant kietąsias ir minkštąsias poras, yra 27 skardieji priebalsiai (*b, d, dz, dž, g* ir kt.). Priebalsiai, žymimi raidėmis *l, m, n, r* ir minkštosios jų poros bei priebalsis *j*, yra tik skardieji.

Kai kuriose kalbose, pavyzdžiui, beveik išnykusioje Australijos aborigenų jidinių kalboje, vartojami tik skardieji priebalsiai, dusliųjų nėra.

Tarptautinėje fonetinėje abėcėlėje vartojamos įvairios raidės dusliesiems ir skardiesiems priebalsiams žymėti, pavyzdžiui,  ir kt. Be to, taikomas diakritinis skardumo ženklas: ⟨⟩. Šis ženklas dažniausiai pasitelkiamas raidėms, kuriomis žymimi priebalsiai papraslai būna duslieji.

## Išnašos
Šoniniai priebalsiai

**Šoniniai priebalsiai** – priebalsiai, tariami liežuvio galiuką prispaudus prie gomurio taip, kad oro srovė išeina pro vieną arba abu liežuvio šonus. Lietuvių kalboje vartojami šoniniai priebalsiai [l], [lʲ].

## [[TFA]] sąrašas
;Aproksimantai
* Skardusis dantų šoninis aproksimantas 
* Skardusis alveolinis šoninis aproksimantas 
* Skardusis retrofleksinis šoninis aproksimantas 
* Skardusis palatalinis šoninis aproksimantas 
* Skardusis gomurinis šoninis aproksimantas 
* Skardusis liežuvėlinis šoninis aproksimantas 
;Pučiamieji
* Skardusis dantų šoninis pučiamasis [ɮ̪]
* Duslusis alveolinis šoninis pučiamasis 
* Skardusis alveolinis šoninis pučiamasis 
* Duslusis retrofleksinis šoninis pučiamasis 
* Skardusis retrofleksinis šoninis pučiamasis  ()
* Duslusis palatalinis šoninis pučiamasis 
* Skardusis palatalinis šoninis pučiamasis 
* Duslusis gomurinis šoninis pučiamasis 
* Skardusis gomurinis šoninis pučiamasis  ()
* Duslusis vidurio šoninis pučiamasis  
* Skardusis vidurio šoninis pučiamasis  
;**Afrikatos**
* Duslioji alveolinė šoninė afrikata 
* Skardžioji alveolinė šoninė afrikata 
* Duslioji retrofleksinė šoninė afrikata 
* Skardžioji retrofleksinė šoninė afrikata 
* Duslioji palatalinė šoninė afrikata 
* Skardžioji palatalinė šoninė afrikata 
* Duslioji gomurinė šoninė afrikata 
* Skardžioji gomurinė šoninė afrikata 
;Vienadūžiai
* Duslusis alveolinis šoninis vienadūžis 
* Skardusis alveolinis šoninis vienadūžis 
* Duslusis retrofleksinis šoninis vienadūžis 
* Skardusis retrofleksinis šoninis vienadūžis 
* Palatalinis šoninis vienadūžis 
* Gomurinis šoninis vienadūžis 
;Ejektyviniai
:Afrikatos:
* Alveolinė šoninė ejektyvinė afrikata 
* Palatalinė šoninė ejektyvinė afrikata 
* Gomurinė šoninė ejektyvinė afrikata 
* Liežuvėlinė šoninė ejektyvinė afrikata 
:Pučiamieji:
* Alveolinis šoninis ejektyvinis pučiamasis 
;Spragsimieji
* Alveoliniai šoniniai spragsimieji , ,  ir kt.

## Išnašos
Duslieji priebalsiai

**Duslieji priebalsiai** – priebalsiai, tariami atleistomis, nevirpančiomis balso klostėmis. Jie silpnai girdimi, nes yra sudaryti tik iš šlamesio, plg. dusliuosius priebalsius *p, t, k* ir atitinkamus skardžiuosius priebalsius *b, d, g*. Lietuvių kalboje yra 18 dusliųjų priebalsių, įskaitant kietąsias ir minkštąsias poras. Priebalsių duslumas ir skardumas gali skirti žodžių reikšmes: *padas – badas, batas – badas, filmą – Vilmą*.

Tarptautinėje fonetinėje abėcėlėje turimos įvairios raidės dusliesiems ir skardiesiems priebalsiams žymėti:  ir kt. Be to, norint tiksliau šiuos garsus diferencijuoti, vartojami diakritiniai ženklai (ratukas apačioje ir ratukas viršuje), kurie jungiami prie balsių ir skardžiųjų priebalsių: .

## Išnašos
Dovilų tiltas

**Dovilų tiltas** – kelių tiltas per Miniją šalia Dovilų miestelio, Klaipėdos rajono savivaldybėje. Tiltas stovi Dovilų pietryčiuose, Klaipėdos g. ašyje, kelio  maršrute. Priešingame krante įsikūrusi Baičių (Baitų) gyvenvietė. Tilto prieigose upės krantai natūralūs, apaugę medžiais ir krūmais.

## Istorija

1885 m. pradėtas tiesti plentas iš Budrikų per Mišeikius. 1892 m. nutiesta kelio atkarpa tarp Dovilų ir Baitų, perstatytas tiltas per Miniją. 

Klaipėdos siaurojo geležinkelio traukinys, 1914 m. duomenimis, važiuodavo iš Klaipėdos tarp Dovilų (18,7 km) ir Grobštų, Agluonėnų bei Pėžaičių (34,8 km) kitoje Minijos pusėje.

Hidrologo Stepono Kolupailos tarpukario Minijos upės tyrinėjimuose minimas siaurojo geležinkelio tiltas, stovintis 51,0 km tarp Dovilų miestelio (dešiniajame krante) ir Baitų kaimo (kairiajame krante). 

Šiuolaikinis tiltas Doviluose pastatytas 1963 m. Tai keturių nevienodo ilgio tarpatramių, karpytos sistemos tiltas. Kraštiniuose tarpatramiuose perdangoje sumontuota po šešias 8,66 m ilgio, tėjinio skerspjūvio sijas su skersinėmis diafragmomis. Viduriniai tarpatramiai (antras ir trečias) ilgesni, perdengti 22,16 m ilgio sudurtinėmis sijomis. Šiose tilto dalyse skersiniame pjūvyje sumontuota po penkias sijas. Upės vagoje išlikęs senos statybos sieninis tauras, sumūrytas iš tašytų akmenų. Tiltu nutiestas dviejų eismo juostų asfaltuotas kelias. Yra du šalitilčiai, nuo važiuojamosios dalies atskirti šiuolaikiniais metaliniais atitvarais, pastatytos metalinės vertikalių statinių tvorelės.

## Šaltiniai

 
## Nuorodos

*  Dawillen, Angler an der Minge bei Dawillen *bildarchiv-ostpreussen.de*
Pampa (JAV)

**Pampa** () – miestas Jungtinėse Amerikos Valstijose, šiaurės vakarų Teksase, 88 km į šiaurės rytus nuo Amarilo. Grėjaus apygardos centras. Praeina Amarilo–Talsos plentas ir geležinkelis. Naftos ir gamtinių dujų, chemijos pramonė. Apylinkėse vystoma gyvulininkystė, auginami kviečiai. „White Deer Land“ muziejus, vyksta kasmetinis rodeo.

2020 m. 59,7 % Pampos gyventojų buvo baltieji, 32,6 % – lotynoamerikiečiai, 3,5 % – mišrios kilmės, 2,6 % – afroamerikiečiai, 0,7 % – azijiečiai, 0,6 % – indėnai.

## Istorija
Gyvenvietė įkurta 1888 m., tiesiant Santa Fė geležinkelį. Pradžioje vadinta Glazgu, Satonu, bet nuo 1892 m. prigijo Pampos pavadinimas (pagal pampas primenančius kraštovaizdžius). Apygardos centras nuo 1902 m., miestas – nuo 1912 m. Išaugo plėtojant naftos pramonę. Iki XX a. 9-ojo dešimtmečio Pampoje veikė „White Deer Land Company“, gaminusi techninius suodžius ir naftos gavybos įrangą.

## Šaltiniai
Deiviso kalnai

**Deiviso kalnai** () – kalnai Jungtinėse Amerikos Valstijose, vakarų Teksase, daugiausia Džefo Deiviso apygardoje, 72 km nuo Marfos; Uolinių kalnų pietinė dalis. Aukštis daug kur viršija 2100 m, o aukščiausia vieta (Livermoro kalnas) siekia 2555 m (antra aukščiausia Teksaso vieta, po Gvadalupės kalno).

Populiari Teksaso turistinė zona, dar vadinama Teksaso Alpėmis. Įsteigtas Deiviso kalnų valstijos parkas. Loko ir Foukso kalnuose veikia Teksaso universiteto Makdonaldo observatorija. Kalnai pavadinti pagal pagrindinę juose esančią gyvenvietę Fort Deivisą (ši vardą gavo nuo konfederatų prezidento Džefersono Deiviso).


Davis Mts Nima.JPG|Deiviso kalnai
Limpia Creek Valley - Davis Mountains State Park - panoramio.jpg|Limpija Kriko slėnis Deiviso kalnuose
Gator Lodge (5055657254).jpg|Kraštovaizdis Deiviso kalnų valstijos parke
Hobby-Eberly Telescope Nima2.JPG|Makdonaldo observarotijos Hobio–Eberlio teleskopas Deiviso kalnuose


## Šaltiniai
Big Springas

**Big Springas** ( 'didysis šaltinis') – miestas Jungtinėse Amerikos Valstijose, centriniame Teksase, 179 km į pietvakarius nuo Abileno, prie Keiproko skardžio. Hauardo apygardos centras. Praeina Dalaso–El Paso plentas ir geležinkelis, taip pat keliai į Laboką, San Andželą. Naftos chemijos, techninių suodžių gamybos pramonė. Veikia Hauardo koledžas (nuo 1945 m.) su Veteranų administracijos ligonine ir reabilitacijos centru. Apylinkėse yra Big Springo valstijos parkas, kuriame saugoma prerinių šuniukų populiacija.

2020 m. 53,0 % miesto gyventojų buvo lotynoamerikiečiai, 37,3 % – baltieji, 5,4 % – afroamerikiečiai, 2,2 % – mišrios kilmės, 1,2 % – azijiečiai, 0,6 % – indėnai.

## Istorija
Gyvenvietė įkurta 1881 m., nutiesus Teksaso ir Ramiojo vandenyno geležinkelį. Pavadinta pagal sieringą šaltinį, dėl kurio kovoję komančiai ir šoniai. Apygardos centras nuo 1882 m. Miestas pradėjo augti 1925 m. radus naftos telkinių. Iki 1977 m. Big Springe veikė karinių oro pajėgų bombonešių mokykla.

## Šaltiniai
Gargždų tiltas

**Gargždų tiltas** – automobilių transporto tiltas vienoje pagrindinių įvažų į Gargždus, kelyje , 2,8 km į vakarus nuo magistralės Kaunas–Klaipėda. Tiltas stovi Minijos slėnyje, miesto įkalnėje pėsčiųjų viaduko prieigose, šalia posūkio į istorinę grįstą Minijos gatvę. 

## Istorija

XIX a. pabaigoje nutiestas privatus Bogdano Oginskio plentas nuo Rietavo link Veiviržėnų ir Gargždų. Per Miniją pastatytas medinis tiltas ties Gargždais.

Tarpukaryje tiesiant senąjį Žemaičių plentą, kuris ėjo per Gargždų centrą, pagal inžinieriaus Prano Markūno projektą per Miniją pastatytas gelžbetoninis tiltas. Sugriautas per II pasaulini karą. Pokaryje tiltas buvo atstatomas prisilaikant pirminio projekto, todėl pavyko sugrąžinti jam ankstesnę formą. 1954 m. duomenimis, tilto statybos metu šalia stovėjo laikinasis medinis tiltas.

1954 m. atstatyto viso 80 m tilto ilgį sudarė trys tarpatramiai (21+24+21 m) ir dvi gembės po 7 m; kabančiosios dalies ilgis 14,8 m. Ant jo nutiestos dvi eismo juostos.

2010 m. Automobilių kelių direkcija šiam tiltui kelio Dauparai–Gargždai–Vėžaičiai 7,69 km paskelbė apie projektavimo ir projektų vykdymo priežiūros paslaugų pirkimą. Statinio duomenys nurodyti: ilgis – 83,00 m, tarpatramių ilgis – 78,90 m, plotis – 9,00 m, tarpinių atramų aukštis – 4,80 m.

2013 m. tilto remonto metu ant jo įrengti saugūs takai su atitvarais pėstiesiems ir dviratininkams.

2021–1923 m. vyko Tilto gatvės atkarpos per Miniją kapitalinis remontas, įrengiant pėsčiųjų ir dviračių takus. Rekonstravus kelią, važiuojamosios dalies plotis nuo Gargždų iki tilto per Miniją tapo 6,5 m, o nuo tilto iki sankryžos ties Gargždų miesto akmeniu – plotis išliko 6 m.

## Šaltiniai

 
## Nuorodos

* Lietuva senose fotografijose. Prie tilto per Miniją. Gargždai *facebook.com*
* Pažvelkime, kas dedasi statomame Žemaičių plente. Lietuvos aidas, 1937.VI.17 (*autc.lt*)
* Advento vakaras su senaisiais Gargždais: negirdėti miesto istorijos vingiai *mano-gargzdai.lt*
Pleinvju (Teksasas)

**Pleinvju** () – miestas Jungtinėse Amerikos Valstijose, šiaurės vakarų Teksase, 65 km į šiaurę nuo Laboko, Ljano Estakado plynaukštėje. Heilo apygardos centras. Praeina Amarilo–Laboko plentas ir geležinkelis. Svarbus drėkinamosios žemdirbystės centras (auginami kviečiai, medvilnė, sorgai, ricinmedžiai, daržovės). Maisto (mėsos fasavimo) ir mašinų (drėkinimo įrangos gamybos) pramonė.

Veikia Veilando baptistų universitetas (įkurtas 1906 m.), Liano Estakado muziejus, vyksta kasmetinis rodeo (birželį) ir medvilnės šventė (spalį).

2020 m. 64,6 % miesto gyventojų buvo lotynoamerikiečiai, 27,6 % – baltieji, 4,6 % – afroamerikiečiai, 1,9 % – mišrios kilmės, 0,6 % – azijiečiai.

## Istorija
Gyvenvietė įkurta 1887 m. Z. T. Maksvelo ir Edvino Loudeno Lovo kaip pašto skyrius, pavadinta Pleinvju (iš  – 'lygus reginys') dėl lygumų kraštovaizdžių. Apygardos centras nuo 1888 m. Pradėjo augti 1907 m., nutiesus geležinkelį (tais metais tapo miestu).

## Šaltiniai
Pleinvju

**Pleinvju** ( 'lygus reginys') gali reikšti:
* Pleinvju – miestas JAV, Teksase;
* Pleinvju – miestas JAV, Minesotoje;
* Pleinvju – miestas JAV, Nebraskoje;
* Pleinvju – miestas JAV, Arkanzase;
* Pleinvju – miestas JAV, Tenesyje;
* Pleinvju – stambus viensėdis JAV, Niujorko valstijoje.
Kaproko skardis

**Kaproko skardis** (arba *Kalnų Uolyno skardis* , ) – geologinis darinys Jungtinėse Amerikos Valstijose, vidurio vakarų Teksase, žymintis ribą tarp Aukštųjų lygumų vakaruose ir šiaurinių Centrinių lygumų vakaruose. Kaproko skardžiu eina rytinė Ljano Estakado plynaukštės riba, iškylanti virš aplinkinių lygumų iki 305 m. Driekiasi iš šiaurės į pietus 320 km. Tęsiasi per Bordeno, Brisko, Krosbio, Dikenso, Floido ir Motlio apygardas.

Skardis susidaręs iš susicementavusio kalcio karbonato (kaličės) ir yra atsparus erozijai. Kaproko skardį daugelyje vietų kerta laikini upokšniai, yra kanjonų (Palo Duro).

Šalia Kitakės miesto 1982 m. įsteigtas Kaproko kanjonų valstybinis parkas ir turistinė trasa. Klaričio tunelyje saugoma gausi buldoginių šikšnosparnių kolonija, parke gyvena elniai šakiaragiai, bizonai, berberiniai avinai, baltagalviai ereliai.

## Šaltiniai
Svitvoteris (Teksasas)

**Svitvoteris** ( 'gėlas vanduo') – miestas Jungtinėse Amerikos Valstijose, centriniame Teksase, 65 km į vakarus nuo Abileno, Kalahano vandenskyroje (tarp Breizoso ir Kolorado upių). Nolano apygardos centras. Praeina Dalaso–El Paso plentas ir geležinkelis, atšakos į Laboką. Elektronikos, tekstilės pramonė. Veikia Teksaso valstybinis technikos koledžas, Pionierių miesto apygardos muziejus (indėnų ir pirmųjų kolonistų paveldas), Nolano apygardos koliziejus (vyksta mugės, rodeo, barškuolių parodos).

2020 m. 48,6 % miesto gyventojų buvo baltieji, 41,5 % – lotynoamerikiečiai, 5,6 % – afroamerikiečiai, 3,0 % – mišrios kilmės, 0,8 % – azijiečiai.

## Istorija
Gyvenvietė įkurta 1881 m., atkėlus buvusį Bliu Gūso (įkurtas 1877 m.) prekybos postą prie Svitvoter Kriko upelio, prie kurio nutiestas Teksaso ir Ramiojo vandenyno geležinkelis. Miestas nuo 1884 m. Kitais metais Svitvoterį nusiaubė smarki pūga, o 1886–1887 m. – didelė sausra. Atsikūrė 1911 m. nutiesus naują geležinkelio šaką. Plėtota gyvulininkystė, medvilnės auginimas, vilnos karšimas. Vėliau rasta naftos, kasti gipso, molio, smėlio telkiniai.

## Šaltiniai
Borgeris

**Borgeris** () – miestas Jungtinėse Amerikos Valstijose, Teksaso šiaurės vakaruose, Teksaso apendikse, 72 km į šiaurės rytus nuo Amarilo. 2020 m. JAV gyventojų surašymo duomenimis, mieste gyveno 12 551 gyventojas. Naftos bei gamtinių dujų gavyba, suodžių, spausdintuvų rašalo, sintetinio kaučiuko pramonė. Vystomas žemės ūkis, jaučių rančininkavimas. Yra muziejus, koledžas. Netoliese, Liano Estakado šiauriniame krašte, yra Meredito ežero nacionalinė poilsio zona, kurioje yra Sanfordo užtvankos suformuotas Meredito ežeras bei Alibeitso Titnago Karjerų nacionalinis paminklas. Paminklas įkurtas 1965 m. ir apima 5,2 km plotą, jame saugomi 20 tūkst. metų senumo indėnų karjerų griuvėsiai. 
## Istorija
Miestas įkurtas 1926 m., pastačius pirmąjį naftos gręžinį. Po to sparčiai išaugo. Pavadintas Eiso Borgerio, teritorijų investuotojo, garbei.

## Gyventojai
2020 m. JAV gyventojų surašymo duomenimis, mieste gyveno 58,2 % baltųjų, 32,11 % lotynoamerikiečių, 4,46 % mišrios rasės, 2,99 % afroamerikiečių, 1,34 % indėnų, 0,61 % azijiečių, 0,27 % kitų rasių ir 0,02 % Ramiojo vandenyno salų kilmės gyventojų.


Morley IMG 0609.JPG|Teatras
The Dome Civic and Convention Center, Fall 2022.jpg|Konferencijų centras
Refinery IMG 0599.JPG|Naftos perdirbimo gamykla


## Šaltiniai
Herfordas (JAV)

**Herfordas** () – miestas Jungtinėse Amerikos Valstijose, Teksaso šiaurės vakaruose. Def Smito apygardos administracinis centras. 2020 m. JAV gyventojų surašymo duomenimis, mieste gyveno 14 972 gyventojai. Maisto pramonė, sorgų, kviečių, medvilnės, cukrinių runkelių ir įvairių daržovių perdirbimas, saugojimas bei gabenimas. Galvijų, ypač herefordų, auginimas. Yra muziejų, nuo 1975 m. kasmet vyksta didžiausias šalyje moterų rodeo.
## Istorija

1899 m. nutiesus geležinkelį, jungiantį Amarilą su Farvelio miestu, įkurta gyvenvietė, pavadinta Blu Votersu. Kadangi kita gyventvietė tokiu pačiu pavadinimu Teksase jau egzistavo, gyventojai pasirinko pervadinti į Herfordą, pagal Herefordų galvijus, kurie buvo atvežti į vietovę.

1900 m. Herfordas buvo klestintis geležinkelio miestelis, tada jame gyveno 532 gyventojai. Tais pačiais metais atidaryta viešoji mokykla. Tuo metu gyvenvietėje buvo parduotuvių, du viešbučiai, restoranas, bankas. 1901 m. pradėtas leisti laikraštis. 1902 m. Herforde jau veikė penkios bažnyčios ir koledžas, kuris po dešimties metų buvo uždarytas.

Po 1903 m. balsavimo suteiktos miesto teisės, pradėta formuotis vietos valdžia, tačiau balsavimo pralaimėtojai paskelbė referendumą ir vietinės valdžios įvedimas buvo atšauktas. 1906 m. Herforde vėl įsigaliojo vietinė valdžia. 1910 m., po dviejų stiprių gaisrų, mieste įsteigta gaisrinė. Tuo pačiu laikotarpiu buvo įvesta elektra ir pradėtos telefono paslaugos, atidaryta pirmoji biblioteka, į naują pastatą perkeltas apygardos teismas. XX a. 3-o dešimtmečio metu mieste atidaryta ligoninė, miesto rotušė, naujos mokyklos, bažnyčios. 4-ame dešimtmetyje miestas nukentėjo nuo stiprių smėlio audrų. Antrojo pasaulinio karo metu į pietus nuo Herfordo įsteigta karo belaisvių stovykla. Joje daugiausiai buvo laikomi italų belaisviai. 1957 m. į šiaurę nuo miesto pastatytas vietinis oro uostas.

Nuo gyvavimo pradžios miestelio gyventojai vandenį gaudavo iš šulinių. Dėl gruntinio vandens gausos į miestą kėlėsi daug naujakurių. Jau 1904 m. Herfordas buvo pramintas „malūnų miestu“ (), kadangi apylinkėse buvo apie 400 malūnų. Pirmiausia buvo auginami kviečiai bei cukriniai runkeliai. XX a. 4-o bei 5-o dešimtmečio metu vietovėje vyravo drėkinamoji žemdirbystė.

Dėl geros vietinių gyventojų dantų sveikatos, Herfordas nuo 1948 m. pradėtas vadinti „miesteliu be dantų skausmo“ (). Po to išaiškėjo, kad taip yra dėl sąlyginai didelio fluorido, naudojamo apsaugai nuo dantų ėduonies, kiekio vietovės vandenyje.

1985 m. mieste buvo 385 įmonės, 17 bažnyčių, 11 mokyklų, 14 parkų, golfo aikštynas, prekybos centras, ligoninė.

## Gyventojai

2020 m. JAV gyventojų surašymo duomenimis, mieste gyveno 79,33 % lotynoamerikiečių, 18,41 % baltųjų, 0,86 % mišrios rasės, 0,65 % afroamerikiečių, 0,26 % indėnų, 0,26 % kitų rasių ir 0,21 % azijiečių kilmės gyventojų.


Mills' Ranch Store, Hereford, TX IMG 4849.JPG|Parduotuvės
St. Anthony's Catholic Church, Hereford, TX IMG 4895.JPG|Šv. Antano katalikų bažnyčia
Hereford Swimming Pool, Hereford, TX IMG 4896.JPG|Plaukimo baseinas
Hereford, Texas ESA23953255.jpeg|Miesto aeronuotrauka


## Šaltiniai
Brusterio apygarda

**Brusterio apygarda** () – JAV Teksaso valstijos apygarda, esanti vakaruose, Meksikos pasienyje. Tai didžiausia Teksaso apygarda, savo plotu lenkianti kai kurias JAV valstijas (pvz., trissyk didesnė už Delaverą). Administracinis centras ir vienintelis miestas – Alpainas.

## Istorija
Apygarda įsteigta 1887 m., iš dalies Presidijo apygardos. Pavadinta Teksaso teisininko, generolo Henrio Persiu Brusterio garbei. Ilgą laiką tai buvo retai gyvenama teritorijoje, kurioje kūrėsi gyvulių augintojai. Gyventojų padaugėjo XX a. antroje pusėje pradėjus iškasenų (daugiausia cinoberio) gavybą.

## Geografija
Apygardos paviršius kalnuotas – stūkso Čisoso kalnai, iškylantys iki 2385 m, toliau šiaurės vakaruose kyla Deiviso kalnai. Pietine riba teka Rio Grandės upė, formuodama vaizdingus kanjonus. Šie kraštovaizdžiai saugomi Didžiojo vingio nacionaliniame parke.

## Gyventojai
2020 m. 51,8 % apygardos gyventojų buvo baltieji, 41,5 % – lotynoamerikiečiai, 2,9 % – mišrios kilmės, 1,7 % – afroamerikiečiai, beveik 1 % – azijiečiai, 0,3 % – indėnai.

;Pagrindinės gyvenvietės
* Alpainas – 6,0 tūkst. gyventojų (2020 m.)
* Maratonas – 0,4
* Stiudi Bjutas – 0,2
* Terlingva – 0,07

## Šaltiniai
Svitvoteris

**Svitvoteris** ( 'gėlas vanduo') gali reikšti:
* Svitvoteris – miestas JAV, Teksase;
* Svitvoteris – miestas JAV, Tenesyje;
* Svitvoteris – miestas JAV, Floridoje;
* Svitvoteris – keletas smulkių gyvenviečių kitur JAV;
* Svitvoteris – upė JAV, Vajominge;
* Svitvoterio apygarda – Vajomingo (JAV) apygarda.
Viktorija (Teksasas)

**Viktorija** () – miestas Jungtinėse Amerikos Valstijose, pietiniame Teksase, 135 km į šiaurės rytus nuo Korpus Kristi, prie Gvadalupės upės. Apygardos centras. Yra regioninis oro uostas, plentų ir geležinkelių mazgas (į Hiustoną, Braunsvilį, Port Lavaką, San Antonijų, Veiką). Yra uostas prie 55 km ilgio baržų kanalo. Naftos ir gamtinių dujų, naftos chemijos pramonė. Turizmas.

Veikia Viktorijos koledžas (įkurtas 1925 m.), Hiustono universitetas Viktorijoje (1973 m.), dailės muziejus, Teksaso zoologijos sodas. Į pietvakarius nuo Viktorijos yra Fanino mūšio lauko istorinė vieta.

2020 m. 51,8 % miesto gyventojų buvo lotynoamerikiečiai, 36,5 % – baltieji, 7,1 % – afroamerikiečiai, 2,0 % – azijiečiai, beveik 2 % – mišrios kilmės.

## Istorija
Viktorija įkurta 1824m. ispanakalbių naujakurių, vadovaujamų Martino de Leono. Gyvenvietė pavadinta tiek pagal Švč. Gvadalupės Mergelės titulą (*Nuestra Señora de Guadalupe de Jesus Victoria*), tiek pagal Meksikos prezidentą Gvadalupę Viktoriją. Nuo 1836 m. – apygardos centras. Miestas pateko į Teksaso revoliucijos sūkurį, 1839 m. tapo Teksaso Respublikos miestu. 1846 m. didelė dalis miestiečių mirė per choleros epidemiją. Vėliau augo kaip gyvulininkystės centras ir karavanų kelių mazgas. Nuo XX a. 5-ojo dešimtmečio iškilo dėl naftos pramonės.


Victoria EDC Cine PH4Pro 047.jpg|Baržų uostas
Our Lady of Lourdes Church Victoria Texas.jpg|Švč. Lurdo Mergelės bažnyčia
Old Victoria County Texas Courthouse South Elevation.jpg|Senieji apygardos teismo rūmai


## Šaltiniai
Def Smito apygarda

**Def Smito apygarda** () – Jungtinių Amerikos Valstijų apygarda, esanti Teksaso šiaurės vakarinėje dalyje, prie sienos su Naująja Meksika. Pagal 2020 m. JAV gyventojų surašymo duomenis, apygardoje gyveno 18 583 žmonės. Būstinė įsikūrusi Herforde. 

## Istorija
Apygarda sukurta 1876 m., tačiau pilnai įkurta 1890 m. Pavadinta Deaf Smith (), dalinai kurčio kario, dalyvavusio Teksaso revoliucijoje, garbei. Administraciniu centru pasirinkta La Platos gyvenvietė. 1898 m. per apygardos pietrytinį kraštą nutiestas geležinkelis, šalia jo įsikūrė Herfordo gyvenvietė. Rinkimų būdu nuspręsta apygardos būstinę perkelti į Herfordą, o La Plata laikui bėgant sunyko. 1900 m. apygardoje buvo 97 rančos bei ūkiai, gyveno 843 gyventojai.

## Gyventojai
2020 m. JAV gyventojų surašymo duomenimis, apygardoje gyveno 74,93 % lotynoamerikiečių, 22,78 % baltųjų, 1,01 % mišrios rasės, 0,58 % afroamerikiečių, 0,25 % indėnų, 0,24 % azijiečių ir 0,22 % kitų rasių kilmės gyventojų.


Deaf Smith County, TX, Courthouse IMG 4835.JPG|Apygardos teismo pastatas Herforde
Bob Smith Canyon Aerial at Texas-New Mexico Line (50996275982).jpg|Bob Smito kanjonas
File:Abandoned gas station in Glenrio, Texas.jpg|Apleista degalinė Glenrijaus gyvenvietėje

## Šaltiniai
Igl Pasas

**Igl Pasas** ( 'erelio perėja') – miestas Jungtinėse Amerikos Valstijose, pietiniame Teksase, 210 km į pietvakarius nuo San Antonijaus, Rio Grandės kairiajame krante, priešais Meksikos miestą Piedras Negrasą. Maveriko apygardos centras. Praeina San Antonijaus–El Paso geležinkelio atšaka į Monterėjų, plentai į San Antonijų, Monklovą, Del Riją, Laredą. Naftos ir gamtinių dujų pramonė, turizmas. Svarbus tranzitinis centras. Apylinkėse vystoma gyvulininkystė.

2020 m. 94,8 % miesto gyventojų buvo lotynoamerikiečiai, 3,6 % – baltieji, 0,5 % – azijiečiai, 0,4 % – afroamerikiečiai.

## Istorija
Gyvenvietė išaugo apie amerikiečių karinį garnizoną, pavadintą ispaniškai *El Paso del Águila* dėl erelių gausos, bei Fort Dankano tvirtovę. Apygardos centras nuo 1856 m., miestas nuo 1908 m. JAV pilietinio karo metais per šią gyvenvietę konfederatai vykdė blokados ribojamų prekių kontrabandą. Igl Pasas buvo strategiškai svarbi vieta Meksikos revoliucijos metu, iki 1916 m. čia galiojo karinis režimas. Iki II pasaulinio karo pabaigos veikė karinis aerodromas.

## Šaltiniai
Viduriniai priebalsiai

**Viduriniai priebalsiai** – priebalsiai, kuriuos tariant liežuvio vidurinė dalis priartėja prie gomurio vidurio. Lietuvių kalboje vartojamas vidurinis pusbalsis [j] ir minkštieji viduriniai priebalsiai [kʲ], [gʲ], [xʲ], [ɣʲ], atitinkamai žymimi raidėmis *j, k, g, ch, h*: ***j'''aukas'', ***k**epurė'', ***k*'ietas*, ***g**eras*, ***g**iedras*, ***ch**emija*, ***ch**irurgas*, ***h**erbas*, ***h**imnas*. Lietuvių kalbos kietieji [k], [g], [x], [ɣ] – ***k**aulas*, ***g**alva*, ***ch**oras*, ***h**armonija'' – priskiriami užpakaliniams priebalsiams.

Priebalsiai, kuriuos tariant oro srovė išeina pro liežuvio šonus, o ne per jo vidurį, vadinami šoniniais.

Be kitų vidurinių priebalsių, į TFA įtraukti nesargieji pučiamieji priebalsiai [ɸ], [β], [f], [v], [h̪͆], [θ], [ð], [θ̠], [ɹ̝], [ç], [ʝ], [x], [ɣ], [χ], [ħ], [ʜ] bei ištarti neįmanomas [ɧ].

## Išnašos
Priekulės aplinkkelio tiltas

**Priekulės aplinkkelio tiltas** – automobilių transporto tiltas, nutiestas per Minijos upę Klaipėdos rajone, Priekulės seniūnijoje, 2,5 km į šiaurę nuo Priekulės centro. Tiltas stovi ties Kuodžių ir Voveriškių kaimais, kelio  213,18 kilometre, naujajame Priekulės aplinkkelyje. Tiltą supa lygus kraštovaizdis, upės vaga natūrali, pakrantės apaugusios medžiais ir krūmais. Į aplinkkelį įvažiuojama ties Dituvos (šiaurėje) arba Stragnų II (pietuose) gyvenvietėmis.

Iki aplinkkelio statybos Priekulės miesto transporto infrastruktūra buvo visiškai nepritaikyta nuolatiniam tranzitinio transporto srautui per centrą. Kelias, jungiantis Klaipėdą ir Rytprūsių miestą Tilžę, per Priekulę ir Šilutę buvo nutiestas dar XIX a. antroje pusėje. Tuo laikotarpiu statytas ir pagrindinis Priekulės tiltas, kuris šiais laikais dėl ribotų gabaritų buvo pritaikytas tik vienpusiam eismui. Čia buvo dažnos laukiančių automobilių eilės pervažiuojant tiltą. Avarinės būklės tilto rekonstrukcija buvo atidėliojama laukiant, kol bus nutiestas Priekulės aplinkkelis. 

Tiesiant Priekulės rytų pusėje aplinkkelį, 2013 m. pabaigoje įrengtas visai naujas 6,5 km ilgio, 8 m pločio kelio ruožas. Jame pastatyti tiltai per Minijos upę bei jos kairiuosius intakus Gruodę ir Agluoną. Tiltas per Miniją yra ilgiausias – 83 m, o gretimų tiltų per intakus ilgiai viršija 30 ir 40 m. Kelias nutiestas per potvynių užliejamą zoną.

Priekulės aplinkkelio naujos statybos tilto per Miniją duomenys:
* tilto ilgis – 83,10 m
* plotis – 12,00 m
* perdangos formulė – 15,00+24,00+24,00+15,00 m
* tarpatramių skaičius – 4
* eismo juostos plotis – 3,5 m
* eismo juostų skaičius – 2

## Šaltiniai

## Nuorodos

* Aplinkkeliai Lietuvoje *miestai.net*
Priekulės tiltas (reikšmės)

**Priekulės tiltas** – panašiai vadinami keli tiltai, stovintys Klaipėdos rajone, Priekulėje bei apylinkėse, kertantys Minijos ir kitas upes:

* Priekulės tiltas, anksčiau  *Vymerio tiltas* – pagrindinis kelių tiltas per Miniją Priekulės pietiniame pakraštyje; metalinis arkinis tiltas stovi Žalgirio g.,  prie išvažiavimo į Šilutės pusę; 
* Priekulės aplinkkelio tiltas – kelių tiltas per Miniją rytiniame Priekulės aplinkkelyje, kelio  213,18 kilometre, 2,5 km į šiaurę nuo Priekulės centro;
* Priekulės geležinkelio tiltas – geležinkelio tiltas, stovintis Klaipėdos–Pagėgių geležinkelio linijoje, apie 1 km į pietryčius nuo Priekulės centro, 0,35 km į pietus nuo Priekulės (Vymerio) tilto; 
* Stragnų tiltas, dar vadinamas *Perkaso tiltu* – kelių tiltas Stragnuose II, 2 km į pietryčius nuo Priekulės; nutiestas kelyje  per Piktvardę (Perkasą);
* Stragnų geležinkelio tiltas – geležinkelio tiltas, stovintis Klaipėdos–Pagėgių geležinkelio linijoje, 2 km į pietryčius nuo Priekulės, kertantis Piktvardę (Perkasą).
Lūpų dantiniai priebalsiai

**Lūpų dantiniai priebalsiai** – priebalsiai, kuriuos tariant apatinė lūpa priartėja prie viršutinių dantų. Aktyvusis kalbos padargas čia yra apatinė lūpa, pakylanti ir besiliečianti prie viršutinių dantų.

Lietuvių kalboje vartojami lūpų dantiniai priebalsiai [v], [f] ir minkštosios jų poros [vʲ], [fʲ]: ***v'''aikas'', ***v**ilkas'', ***f*'akelas*, ***f**ilmas''.

## TFA sąrašas
Šie priebalsiai įtraukti į TFA lūpų dantinių sąrašą:

## Išnašos
Quentin Bena

**Kventinas Bena** (; g. 1998 m. gegužės 11 d.) – Prancūzijos futbolininkas, atraminis saugas, vidurio gynėjas.

## Karjera
Žaidė įvairiuose klubuose gimtojoje Prancūzijoje. Futbolininko karjerą pradėjo Njoro „Chamois“, žaidė trečioje, bei antroje pagal pajėgumą šalies lygoje. Antroje lygoje Q. Bena žaidė daugiau nei 40 rungtynių ir  pasižymėjo vienu įvarčiu. 2022–2024 m. priklausė Bukarešto „Dinamo“ klubui (Rumunija).

### Kauno Žalgiris
2024 m. rugpjūčio  d. pranešta, kad atstovaus „Kauno Žalgirio“ klubui.

2024 m. rugpjūčio 17 d. debiutavo A lygos rungtynėse prieš Marijampolės „Sūduvą“. Kauniečiai pirmavo 1-0 po Viliaus Armanavičiaus įvarčio, o marijampoliečiai išlygino rezultatą (1-1). Susitikimas baigėsi esant lygiam rezultatui 1-1. Futbolininkas rungtynes pradėjo ant atsarginių suolelio, o aikštėje pasirodė 82 minutę, netrukus (85 min.) užsidirbo geltoną kortelę.

2024 m. lapkričio 9 d. pelnė pirmąjį savo įvartį A lygos rungtynėse prieš Marijampolės „Sūduvą“. Paskutinėse sezono rungtynėse varžovai nugalėjo kauniečius rezultatu 4-2.

2024 m. gruodžio 17 d. tapo žinoma, kad futbolininko klube nebeliks.

### Vracos „Botev“
2025 m. sausio mėn. pranešta, kad atstovaus Vracos „Botev“ klubui (Bulgarija).

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai, įvertinimai
;  su FK Kauno Žalgiris
*  **Trečioji vieta (1):** 2024 m.

## Išnašos

## Nuorodos
* alyga.lt svetainė
* SOCCERWAY
* Tranfermarkt 
* lietuvosfutbolas.lt
* Globalsportsarchive
Chappell Roan

**Keilė Rouz Amstutz** (*Kayleigh Rose Amstutz*, g. 1998 m. vasario 19 d.), geriau žinoma sceniniu slapyvardžiu **Chappell Roan** – amerikiečių dainininkė ir dainų autorė. Savo karjerą pradėjo dar paauglystėje, į „YouTube“ platformą keldama savo atliekamus kitų atlikėjų kūrinius. 2014 m. lapkritį išleista originali atlikėjos daina „Die Young“ patraukė „Atlantic Records“ įrašų kompanijos dėmesį ir 2015 m. gegužę su jais pasirašė kontraktą. 2017 m. išleistas debiutinis EP „School Nights“. 2020 m. 
išleistas atlikėjos singlas „Pink Pony Club“ susilaukė didelio kritikų pripažinimo, tačiau „Atlantic Records“ netrukus nutraukė kontraktą.

2023 m. rugsėjį išleistas debiutinis atlikėjos studijinis albumas „The Rise and Fall of a Midwest Princess“. Nors įrašas ir buvo gerai įvertintas kritikų, komceriškai jis pradėjo kilti tik 2024–aisiais, vėliau pasiekęs aukštas daugelio šalių reitingų vietas.

## Diskografija
**Studijiniai albumai**
* *[[The Rise and Fall of a Midwest Princess]]* (2023)

**EP**
* *School Nights* (2017)

## Išnašos
The Rise and Fall of a Midwest Princess

**The Rise and Fall of a Midwest Princess** – debiutinis amerikiečių atlikėjos ir dainų autorės Chappell Roan studijinis albumas, išleistas 2023 m. rugsėjo 22 d. Jam pristatyti išleisti devyni singlai: „Pink Pony Club“, „California“, „Naked in Manhattan“, „My Kink Is Karma“, „Femininomenon“, „Casual“, „Kaleidoscope“, „Red Wine Supernova“ ir „Hot to Go!“.

Albumas susilaukė kritikų pripažinimo, tačiau iš karto nesusilaukė komcerinio pasisekimo. 2024–aisiais, po sėkmingo koncertinio turo bei pasirodymų festivaliuose, albumas pasiekė aukštas daugelio šalių reitingų vietas, tarp jų – ir pirmąją vietą Jungtinėje Karalystėje, trečiąją JAV ir 39–ąją Lietuvoje. 2024 m. rugpjūčio mėnesio duomenimis, Jungtinėje Karalystėje parduota per 100 tūkstančių įrašo kopijų ir jis tapęs auksiniu.

Žurnalas „Time“ albumui skyrė ketvirtąją vietą savo 2023–ųjų geriausių albumų sąraše, „Rolling Stone“ – dvyliktąją, o „Billboard“ – tryliktąją.

## Dainų sąrašas

## Kūrybinė grupė

**Muzikantai**
* Kayleigh Amstutz – vokalas , pritariamasis vokalas 
* Dan Nigro – pritariamasis vokalas , bosinė gitara , gitara , elektronikos programavimas , ritmo programavimas , akustinė gitara , pianinas , klavišiniai , būgnai , melotronas 
* Emily Williams – pritariamasis vokalas 
* Mike Wise – elektronikos programavimas , klavišiniai 
* Paul Cartwright – styginiai instrumentai ; altas, smuikas 
* Cara Salimando – pritariamasis vokalas 
* Giana Shabestari – pritariamasis vokalas 
* Sterling Laws – būgnai 
* Jared Solomon – bosinė gitara 
* Sam Stewart – gitara 
* Ryan Linvill – fleita , bosinė gitara , ritmo programavimas , saksofonas , elektronikos programavimas , pučiamųjų instrumentų aranžuotės 
* Arianna Powell – akustinė gitara 
* Kate Brady – pritariamasis vokalas 
* Benjamin Romans – pianinas 
* Danny Ward – valtorna 
* Erick Serna – gitara 
* Ido Meshulam – trombonas 
* Austin Drake – trimitas 
* Julian Dessler – trimitas 

**Techninis personalas**

* Randy Merrill – garso dizainas
* Mitch McCarthy – garso suvedimas 
* Serban Ghenea – garso suvedimas 
* Michael Coleman – garso suvedimas 
* Nathan Phillips – garso suvedimas 
* Tom Elmhirst – garso suvedimas 
* Geoff Swan – garso suvedimas 
* Daniel Nigro – garso inžinerija
* Mike Wise – garso inžinerija 
* Noah Conrad – garso inžinerija 
* Chris Kasych – garso inžinerija 
* Ryan Linvill – garso inžinerija 
* Jonah Shy – garso inžinerija 
* Bryce Bordone – garso suvedimo inžinerija , garso suvedimo pagalba 
* Austen Healey – garso inžinerijos pagalba 

## Išnašos
Tiltai (reikšmės)

**Tiltai** gali reikšti:
* Tiltai – kaimas Trakų rajone;
* Tiltai – kaimas Latvijoje;
* Tiltai – žurnalas.
Comac C939

**Comac C939** – planuojamas ilgo nuotolio plačiafiuzeliažis dvimotoris reaktyvinis oro laneris, kurį Kinijos aviacijos koncernas Comac kuria kaip alternatyvą amerikietiškiems orlaiviams „Boeing 777" ir europietiškiems „Airbus A350".

Orlaivis kuriamas taip, kad būtų pasiektas pilotavimo ir aptarnavimo reikalavimų suderinamumas su mažesniais „Comac" gaminamais orlaiviais „Comac C919" ir „Comac C929".

## Konstrukcija
C939 kuriamas kaip dvimotoris iš dalies kompozitinis žemasparnis monoplanas. 2024 m. gegužės mėn. buvo paskelbta, kad „C939" bus skirti vežti 400 keleivių trijų klasių salono konfigūracijoje, o skrydžio nuotolis sieks 7 000 jūrmylių (12 964 km).

## Kūrimo eiga
2011 m. birželį „Comac“ parengė galimybių studijas kurti 290 vietų „C929" ir 390 vietų „C939" plačiafiuzeliažius orlaivius. Preliminarūs „C939“ kūrimo planai 2015 ir 2017 metais buvo paskelbti Kinijos laikraščiuose.

2024 m. gegužę laikraštyje *„South China Morning Post“* paskelbta, kad „Comac“ pradėjo „C939„ kūrimo darbus.

## Taip pat skaityti
Panašios paskirties, konstrukcijos ir laikotarpio orlaiviai:

* Airbus A350
* Boeing 777X

## Išnašos
Naka FC

**Naka Football Club**, o trumpiau vadinamas **Naka** – Vanuatu futbolo klubas iš Port Vilos.

## Istorija
Nuo 2024 m. sezono rungtyniavo aukščiausioje šalies lygoje.

## Laimėjimai
;  Port Vila Football League
:  **Čempionai (0):**

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai atstovavę nacionalinei komandai
*  nežinoma

## Išnašos

## Nuorodos
* 
* [ SOCCERWAY]
* [ FLASHSCORE]
* [ Transfermarkt]
* Globalsportsarchive